text: Confinen deu grups de l'Institut de Castelló d'Empúries després de detectar tretze positius per covid-19
  Castelló d'Empúries (ACN).- La direcció de l'Institut de Castelló d'Empúries ha confinat deu grups del centre després que en els últims deu dies s'hagin detectat tretze positius per covid-19, tres dels quals professors i personal docent i la resta alumnes.
  De fet, segons les fonts consultades, només s'ha registrat un positiu en cadascun dels grups afectats i la resta han donat negatiu a les proves PCR. En total, hi ha 219 persones en quarantena, de les quals 209 són alumnes (d'ESO i Batxillerat) i 10 professors i personal docent. A banda d'aquest centre, l'escola Ruiz Amado també té un grup confinat, després que s'hagi detectat un alumne positiu. En total, hi a 34 persones confinades, 31 de les quals són alumnes.
  Fa unes setmanes, es van haver de confinar quatre grups de l'escola Joana d'Empúries després que un docent donés positiu.
  Arxivat com a: Alt Empordà, Salut, Societat, Successos Etiquetat com a: Alt Empordà, Castelló d'Empúries, confinament, coronavirus, instituts, Salut, societat, successos